IDEAS

**PARA UNHA HOMILÍA CON NENOS**

18 FEBREIRO 2024

**O Mestre Xesús ensíname**

**o oficio de mensaxeiro**

1. **VER: Os oficios**

- **Iniciamos o tempo de Coresma:** 40 días camiñando cara á Pascua que celebraremos en Semana Santa que é o principal que celebra. Da man de Fano achegarémonos a Xesús o Bo Mestre, o fillo do carpinteiro que nos ensina a VIVIR. Cada semana é un percorrido por diferentes oficios que exerceu Xesús. Así que seguiremos unha dinámica de “oficios”. Que é un oficio? É un traballo, unha profesión, que ten unha parte manual. Así que non se trata só de aprender senón tamén de practicar. Temos un mestre e nós somos os aprendices que imos coñecendo o oficio e aprendendo a exercelo.

***Que sabes da coresma?***

***Que oficios che gustan máis?***

1. **XULGAR: Xesús ensínanos o oficio de mensaxeiro**

- No 1º domingo de Coresma, lendo o evanxeo descubrimos que Xesús dinos que fixo a súa preparación no deserto durante 40 días. Alí deixouse tentar polo mal antes de predicar. Pero El lendo o Evanxeo descobre a forma de VIVIR e dínolo: **“convertédevos e crede no Evanxeo”.**

**QUE NOS QUERE DICIR XESÚS?**

- Na Coresma imos ser **“aprendices”** do noso “Bo Mestre”. Como home que era, Xesús aprendeu e practicou de Xosé o oficio de carpinteiro. Pero como Deus que era exerceu diversos oficios para ensinarnos como vivir. A Coresma vai ser o noso período como “aprendices” do noso Bo Mestre.

- O **Mércores de Cinza** aprendemos unhas **indicacións básicas** para vivir en Coresma: a esmola que non é só dar do que nos sobra, a oración que non debe ser de beizos para fóra senón de corazón, falando con Deus “e o xaxún” que é privarnos do que nos estorba aprender de Deus: tele, redes sociais, comodidade… E os aprendices póñense un **“uniforme de traballo”,** nós recibimos a cinza na fronte para exercer ben o noso oficio de cristiáns Que vos parece?

- O evanxeo de hoxe o Mensaxeiro explícanos como **facer ben o oficio de Mensaxeiro:** ***“convertédevos e crede no evanxeo”.*** Así que hai que converterse, cambiar, vencer a tentación de calarnos por medo ou comodidade, de ter e ter, de usar aos demais…

*Cales son as túas tentacións?*

*Como superalas?*

1. **ACTUAR: Comecemos o noso oficio de aprendices**

- Achégate este día a recibir a cinza. Fíxate como realizar esas indicacións básicas de Xesús: oración, xaxún, esmola. Faite cos debuxos de Fano para esta Coresma, recorta o de cada domingo e trata de descubrir como realizar o oficio de mensaxeiro. Fai na túa casa un recanto coresmal.

*Que vas facer estes 40 días?*

*Que vas cambiar?*

**LECTURAS**

**Xénese 2, 7-9; 3, 1-7: *Creación e pecado dos primeiros pais.***

O Señor Deus modelou o home do po do chan e insuflou no seu nariz alento de vida; e o home converteuse en ser vivo. Daquela o Señor Deus plantou un xardín en Edén, cara a oriente, e colocou nel o home que modelada. O Señor Deus fixo brotar do chan toda clase de árbores fermosas para a vista e bos para comer; ademais, a árbore da vida na metade do xardín, e a árbore do coñecemento do ben e o mal.

A serpe era máis astuta que as demais bestas do campo que o Señor fixera. E dixo á muller: «Conque Deus díxovos que non comades de ningunha árbore do xardín?». A muller contestou á serpe: «Podemos comer os froitos das árbores do xardín; pero do froito da árbore que está en metade do xardín díxonos Deus: “Non comades del nin o toquedes, pola contra morreredes”».

A serpe replicoulle á muller: «Non, non morreredes; é que Deus sabe que o día en que comades del, abriránsevos os ollos, e seredes como Deus no coñecemento do ben e o mal». Entón a muller deuse conta de que a árbore era bo para comer, atraente aos ollos e desexable para lograr intelixencia; así que tomou do seu froito e comeu. Logo deullo ao seu marido, que tamén comeu.

Abríronselles os ollos aos dous e descubriron que estaban espidos; e entrelazaron follas de figueira e cinguíronas. Palabra do Señor.

**SalMO 50: misericordia, Señor, temos pecado.**

**Romanos 5, 12. 17-19: *Onde abundou o pecado, sobreabundou a graza*(forma breve)**

**Mateo 4, 1-11: *Xesús xaxuou corenta días e foi tentado.***

|  |
| --- |
| Narrador:  Naquel tempo, Xesús foi levado ao deserto polo Espírito para ser tentado polo diaño. E despois de xaxuar corenta días coas súas corenta noites, ao fin sentiu fame. O tentador achegóuselle e díxolle:  Tentador: *-«Se es Fillo de Dios, di que estas pedras se convertan en pans».*  Narrador: Pero el contestoulle:  Xesús: -«Está escrito: *“Non só de pan vive o home, senón de toda palabra que sae da boca de Deus”».*  Narrador: Entón o diaño levouno á cidade santa, púxoo no beirado do templo e díxolle:  Tentador: *-«Se es Fillo de Deus, tírate abaixo, porque está escrito: “Deu ordes aos seus anxos acerca de ti e sosterante nas súas mans, para que o teu pé non tropece coas pedras”».*  Narrador: Xesús díxolle:  Xesús: *-«Tamén está escrito: “Non tentarás ao Señor, o teu Deus”».*  Narrador: De novo o diaño levouno a un monte altísimo e mostroulle os reinos do mundo e a súa gloria, e díxolle:  *Tentador:* *-«Todo isto che darei,* se te prostras e me adoras».  Narrador: Entón díxolle Xesús:  Xesús: *-«Vaite, Satanás, porque está escrito: “Ao Señor, o teu Deus, adorarás e a el só darás culto”».*  Narrador:  Entón deixouno o diaño, e velaquí que se lle achegaron os anxos e servíano.  *Palabra do Señor.*  *(Narrador-Tentador-Xesús)* |